Waterpolo I Div.: Marsaskala jkomplu jikkonvinċu Ta' Xbiex ………….5 Marsaskala ……10 Marsaskala kkonvinċew bis-sħiħ u għelbu lil Ta' Xbiex bl-iskor ta' 10-5, biex b'hekk għaddew mal-aħħar erbgħa tal-play-offs. Għat-team immexxi mill-coach Arpad Babay, l-aqwa player kien Luca Felice li skorja nofs il-goals għat-team tiegħu, jiġifieri ħamsa, filwaqt li għal Ta' Xbiex, l-aqwa skorers kienu Matthew Mifsud u Nico Schiavone li rreġistraw doppjetta kull wieħed. L-Iskalin għamlu l-intenzjonijiet tagħhom ċari mal-ftuħ tal-partita meta rebħu l-ewwel sessjoni bl-iskor ta' 3-1. Huma fetħu vantaġġ ta' tliet goals minn doppjetta ta' Luca Felice u Malcolm Manara filwaqt li Mark Demarco skorja l-uniku goal għal Ta' Xbiex. Fit-tieni sessjoni, Marsa­skala komplew ikabbru l-vantaġġ meta rebħuha bl-iskor ta' 2-0 bil-goals jaslu minn Paul Privitera u Luca Felice. Ta' nota huwa l-fatt li f'din is-sessjoni Ta' Xbiex ma għarfux japprofittaw mit-tkeċċijiet ta' Rienhard Attard u Malcolm Manara (darbtejn). Min-naħa l-oħra, l-anqas l-Iskalin ma rnex­xielhom jiskorjaw wara t- tkeċċijiet ta' Raoul Greco u Nico Schiavone. Fit-tielet sessjoni, Mara­skala komplew iżommu l-konsistenza tal-vantaġġ ta' żewġ goals meta ttrijonfaw bl-iskor ta' 4-2. Din id-darba l-protagonisti kienu Luca Felice (2), Paul Privitera minn man-up wara li tkeċċa Jacob Saliba, u Jean Claude Cutajar. Matthew Mifsud irreġistra doppjetta għal Ta' Xbiex. Fir-raba' sessjoni, dawn tal-aħħar wettqu reazzjoni u rebħuha bl-iskor ta' 2-1 biex għamlu l-iskor aktar rispettabbli. Il-goals tagħhom waslu minn Nico Schiavone (2) bl-ewwel goal jasal minn man-up wara li tkeċċa Liam Grixti u t-tieni wieħed minn penalty … filwaqt li l-istess Liam Grixti skorja l-goal waħdani għall-Iskalin.